રાજેશ જાદવ નામના એક સાહિત્યરસિકે કહ્યું કે, ‘ગુજરાતી સાહિત્ય પરિષદે તેના અકાદમી સાથેના વિવાદને બાજુ પર મૂકી યુવાઓ સુધી સાહિત્ય પહોંચતું હોય તેવા કોઈ પણ કાર્યક્રમમાં હાજરી આપવી જોઈએ. છેવટે પરિષદનો ઉદ્દેશ્ય તો તેમના સુધી પહોંચવાનો જ છે. હાલ સાહિત્ય પરિષદમાં ૧૦-૧૫ લોકો મળીને કાર્યક્રમ કરી નાખે છે જેની લોકોને તો ખબર પણ નથી હોતી. જેની સામે જીએલએફ જેવા કાર્યક્રમોમાં યુવાનો સામેથી આવતા હોય છે ત્યારે પરિષદે તેમાં સક્રિય રીતે ભાગ લેવો જોઈએ એવું મારું માનવું છે. જો યુવાનો સુધી સાહિત્ય પહોંચતું હોય તો પરિષદે પોતાનો હઠાગ્રહ છોડી દેવો જોઈએ. વર્ષા અડાલજા સાથે જે બન્યું તે ખેદજનક છે. આવી ઘટનાઓથી તો પરિષદની યુવાનોમાં નકારાત્મક છાપ ઊભી થશે.’